بو بايراقدا اوچ شريدلى زمين شيمالى آذربايجان بايراغيندا اولدوغو كيميدير. بو ايسه گونئى و قوزئى آذربايجان'ين اصلينده تك بير اولوشوم اولدوقلاريني وورقولار.    بو بايراقدا ياشيل٫ "ايسلام"٫ "اون ايكى ايمامليليق"٫ قيرميزى "اوغوز سلجوقلو دؤولتى" و "اينقيلاب" ٫ گؤى ايسه "باريش" و "چاغداشليق"  سمبولودور.    اودلار يوردو    بايراغين اورتاسينداكى فيگور ايسه شيمالى آذربايجان'ينكيندان فرقليدير. بو جنوبى آذربايجان ميللي سووئره نليك حركتينين خاريجى اؤلكه لردن قايناقلانماديغينى٫ اونلارا باغلى اولماديغينى و اؤزونه مخصوص ديناميزمى ايله اورتايا چيخديغينى وورقولاماق اوچوندور.